Toshkentning «Lokomotiv» futbol klubi futbolchilari Umra ziyoratini amalga oshirishdi. Jamoa futbolchilari va xodimlari ziyorat vaqtida tushgan surat Facebook’dagi sahifaga joylashtirilgan. Bu ziyorat jamoaning OChL nimchorak finalida Saudiyaning «Al-Hilol» klubiga qarshi 17 may kuni kechgan uchrashuvidan oldin amalga oshirilgan. Saudiya Arabistonida «Al-Hilol» mehmoni bo‘lgan «temiryo‘lchilar» 0:0 hisobida durang o‘ynagandi. Mazkur jamoalar ishtirokidagi javob o‘yini 24 may kuni Toshkentdagi «Lokomotiv» stadionida bo‘lib o‘tadi.